Diari Oficial de la Generalitat Valenciana


Sumari del DOGV 3643, del 13-12-1999 (1999/9950)

CONVOCATÒRIA 11/1999, d'11 de novembre de 1999, de la Direcció General de Funció Pública, per la qual s'anuncia, per a la seua provisió pel sistema de lliure designació, un lloc de treball de naturalesa funcionarial, grup A, sector especial, director d'Arxius del Regne de València, a la Conselleria de Cultura, Educació i Ciència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1999/11/11/11/dof/vci/html**

### Dades del document

Número de DOGV
:   3643

Data del DOGV
:   13-12-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/9950


Data del document
:   11-11-1999

Organisme emissor
:   Conselleria de Justícia i Administracions Públiques

Tipus de document
:   Convocatòria

Descriptors 

:   * arxiu
    * professió de la informació
    * concurs administratiu

CONVOCATÒRIA 11/1999, d'11 de novembre de 1999, de la Direcció General de Funció Pública, per la qual s'anuncia, per a la seua provisió pel sistema de lliure designació, un lloc de treball de naturalesa funcionarial, grup A, sector especial, director d'Arxius del Regne de València, a la Conselleria de Cultura, Educació i Ciència. [1999/X9950]
  
Vist que hi ha un lloc de treball vacant del grup A, sector especial, a la Conselleria de Cultura, Educació i Ciència, la provisió del qual s'ha d'efectuar pel sistema de lliure designació, d'acord amb el que disposa la Llei de la Funció Pública Valenciana i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, en ús de les competències que legalment tinc conferides, aquesta direcció general resol:
  
Convocar per a la seua provisió el lloc de treball, que es relaciona en la base tercera d'aquesta resolució, d'acord amb les bases següents:
  
Primera. Participants
  
Podran participar en aquesta convocatòria els funcionaris de carrera del grup A, sector administració especial, al servei de l'administració del Consell de la Generalitat Valenciana o al servei de les corporacions locals de la Comunitat Valenciana, seleccionats pel sistema previst per l'article 10.1 la Llei de la Funció Pública Valenciana, que reunisquen els requisits i condicions del lloc de treball, d'acord amb la seua respectiva classificació, tret del personal docent i investigador i sanitari.
  
Segona. Presentació de sol·licituds
  
Les sol·licituds adaptades al model, que es publica en l'annex I, hauran de presentar-se en el termini de 20 dies hàbils, comptadors des de l'endemà de la publicació d'aquesta convocatòria en el Diari Oficial de la Generalitat Valenciana. El que podrà fer-se en el Registre General de la Conselleria de Justícia i Administracions Públiques, carrer Historiador Chabàs, 2, 46949 València, als serveis centrals i territorials de les distintes conselleries o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà fotocòpia del DNI del sol·licitant, currículum vitae i documentació justificativa dels mèrits al·legats. Si dita documentació ja consta en el Registre de Personal de la Generalitat Valenciana, només caldrà citar-la en la sol·licitud, sense aportar els documents corresponents.
  
Tercera. Lloc que es pot sol·licitar
  
1. Lloc de treball núm. 2233: director d'arxius.
  
Conselleria/Organisme: Cultura, Educació i Ciència.
  
Centre de destinació: Direcció Territorial de Cultura, Educació i Ciència. Arxius, Museus i Biblioteques de València. Arxiu del Regne de València.
  
Localitat lloc: València.
  
Naturalesa: funcionarial.
  
Sector: especial.
  
Requisits: grup A, facultatiu en arxius i biblioteques.
  
Complement de destinació: nivell 26.
  
Complement específic: E047.
  
Forma de provisió: lliure designació.
  
Funcions: programar, dirigir, supervisar i rendir compte dels resultats, respecte de les funcions que tinga encomanades segons el reglament orgànic i funcional del centre directiu a què estiga adscrit. Dirigir i coordinar les unitats inferiors.
  
Quarta. Comissió d'Avaluació
  
La Comissió d'Avaluació de la present convocatòria estarà integrada per:
  
Titulars
  
President:
  
- Senyor José Luis Villacañas Berlanga, director general del Llibre i Coordinació Bibliotecària, de la Conselleria de Cultura, Educació i Ciència.
  
Vocals:
  
- Senyora Francisca Aleixandre Tena, cap del Servei d'Arxius i Biblioteques de la Conselleria de Cultura, Educació i Ciència.
  
- Senyora Gracia Mateu Pascual, cap del Servei de Personal Administratiu i Laboral de la Direcció General de Personal de la Conselleria de Cultura, Educació i Ciència.
  
- Senyora Angeles Rosell Carrero, representant de la Direcció General de Funció Pública.
  
- Un representant del sindicat de CCOO.
  
- Un representant del sindicat de UGT.
  
- Un representant del sindicat de CEMSATSE
  
- Un representant del sindicat de CSIF.
  
- Un representant del sindicat de STEPV-IV.
  
Vocal-secretari:
  
- Senyor Lluís Quiralte i Asunción, representant de la Direcció General de Funció Pública.
  
Suplents
  
President:
  
- Senyor Francesc Torres Faus, cap de la Secció d'Arxius del Servei del Llibre, Arxius i Biblioteques de la Conselleria de Cultura, Educació i Ciència.
  
Vocals:
  
- Senyor Francisco Javier Sánchez Portas, director de l'Arxius Central de la Generalitat Valenciana.
  
- Senyora Mª José Miquel Miquel, cap de la Secció de Gestió de Personal no Docent del Servei de Personal Administratiu i Laboral de la Direcció General de Personal de la Conselleria de Cultura, Educació i Ciència.
  
- Senyora Rosalia Beltran Ascó, representant de la Direcció General de Funció Pública.
  
- Un representant del sindicat de CCOO.
  
- Un representant del sindicat de UGT.
  
- Un representant del sindicat de CEMSATSE
  
- Un representant del sindicat de CSIF.
  
- Un representant del sindicat de STEPV-IV.
  
Vocal-secretària:
  
- Senyora Pilar Cardona Prósper, representant de la Direcció General de Funció Pública.
  
El funcionament de la Comissió d'Avaluació s'adaptarà a allò que s'ha establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Cinquena. Adjudicació de destinacions
  
Per a l'adjudicació del lloc, la Comissió d'Avaluació podrà tindre en compte els mèrits que figuren en la corresponent resolució de classificació.
  
La Comissió d'Avaluació, immediatament abans de redactar la proposta de resolució, la posarà de manifest als interessats al tauler d'anuncis dels serveis centrals de València i als territorials de Castelló de la Plana, Alacant i València, de la Conselleria de Justícia i Administracions Públiques.
  
Les persones interessades podran, en un termini de 10 dies hàbils, al·legar i justificar el que estimen pertinent davant de la comissió d'Avaluació de la convocatòria. Una vegada redactada per la comissió la proposta de resolució, amb les al·legacions i justificacions presentades, tant les estimades com les desestimades, seran elevades a la conselleria corresponent, la qual a la vista d'aquestes dictarà la resolució que procedisca i la trametrà a la Direcció General de Funció Pública per a la seua publicació.
  
Sisena. Resolució del concurs
  
Aquesta convocatòria es resoldrà en un termini no superior a 1 mes, comptador des de l'endemà de la data d'acabament del termini de presentació d'instàncies.
  
En la resolució d'aquesta convocatòria s'indicarà expressament la data de començament dels terminis de cessament i presa de possessió.
  
Setena. Recursos
  
Contra la present resolució, que esgota la via administrativa, podrà interposar-se recurs contenciós administratiu en el termini de dos mesos, comptadors des de l'endemà de la notificació, davant de la seu del Jutjat Contenciós Administratiu de la ciutat de València, sense que resulte preceptiva la comunicació prèvia, de conformitat amb allò que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, la persona interessada podrà interposar qualsevol altre recurs que estime pertinent per a la defensa dels seus interessos.
  
València, 11 de novembre de 1999.- El director general de Funció Pública: José Joaquín Segarra Castillo.
  
ANNEX I
  
Model d'instància
  
Núm. convocatòria: ... Núm. lloc: ...
  
Conselleria: ...
  
Cognoms: ...
  
Nom: ... DNI/NRP: ...
  
Domicili oficial: ...
  
Telèfon oficial: ... Fax més pròxim: ...
  
Domicili particular: ...
  
Relació professional amb la Generalitat Valenciana: ...
  
Núm. lloc actual: ... Conselleria: ...
  
Relació professional amb altres administracions públiques: ...
  
Destinació actual: ...
  
Cos/escala a què pertany: ...
  
Llista de documents que presenta: (assenyaleu amb una x)
  
 1. Fotocòpia del document nacional d'identitat.
  
 2. Currículum.
  
 3. Certificacions relatives a:
  
 3.1. Antiguitat.
  
 3.2. Titulacions.
  
 3.3. Grau personal.
  
 3.4. Treball realitzat
  
 3.5. Cursos de formació i perfeccionament.
  
 3.6. Coneixements de valencià.
  
 3.7. Coneixements d'idiomes comunitaris.
  
 4. Altres certificats.
  
València, ... d ... de 199 ...
  
Firma
  
DIRECCIÓ GENERAL DE LA FUNCIÓ PÚBLICA.


Còpia Permalink ELI